laion/Wikipedia-Exotic huggingface dataset:
בעיטת מספריים (כדורגל)

בכדורגל, בעיטת מספריים, או מִסְפֶּרֶת, היא בעיטה הנעשית מהאוויר, על ידי קפיצה והנפת הרגליים. בעיטת מספרים מכונה בשם זה משום שצורת הרגלים בתנועתן בעת בעיטה זו מזכירה מספריים. לבעיטה זו שני סוגים: בעיטה קדמית ובעיטה אחורית. הבעיטה הקדמית נעשית על ידי קפיצה כשהגוף פונה לכדור ולשער, וכאשר מגיע הכדור לשחקן הוא מניף את רגלו באוויר ובועט בכדור. הבעיטה האחורית נעשית כאשר השחקן עם הפנים לכדור אך עם הגב לשער והשחקן למעשה בועט אחורה את הכדור תוך קפיצה והנפת הרגליים. בעיטה זו נחשבת לאחת מהיפות ביותר בכדורגל, ומעטים הם השחקנים שהצליחו להבקיע אותה מול שוער. המצאת הבעיטה מיוחסת לכדורגלן הברזילאי לאונידאס דה סילבה, אם כי דה סילבה טען כי הוא רק שיפר את בעיטתו המקורית של פטרוניליו דה בריטו. שערים זכורים בבעיטת מספריים הם השער של ריבאלדו בעונת 2001/2002 במדי ברצלונה בדקה ה-92 של משחק סיום העונה, שער שהעלה את ברצלונה לליגת האלופות, ושערו של אדמילסון במדי נבחרת ברזיל במונדיאל 2002. ב-2018 כבש כריסטיאנו רונאלדו שער במספרת בניצחון של ריאל מדריד 3–0 מול יובנטוס ברבע גמר ליגת האלופות, השער זכה לשבחים רבים ורונאלדו עצמו תיאר אותו כאחד משעריו הגדולים בקריירה. בישראל נחשב הכדורגלן שלמה לוי הכובש הגדול ביותר של שערים בבעיטות מספרת. בעונת 2008/2009 כבש אלירן עטר שער במספרת, שנחשב בכלי תקשורת רבים לשער היפה ביותר של העונה בישראל, ואף נבחר למקום הרביעי בתחרות "שער השנה" של פיפ"א. בשנת 2010 כבש ערן זהבי שער במספרת אחורית במדי הפועל תל אביב במסגרת שלב הבתים של ליגת האלופות מול ליון בצרפת. אילן הלפרין, סיפור מספרת: מי המציא הבעיטה המפורסמת?, באתר ynet, 11 ביולי 2011 עידן ויניצקי‏, מספרות את כל הסיפור, באתר וואלה, 2 בדצמבר 2012 https://www.youtube.com/watch?v=Nt8198a0acA רונאלדו: "זה כנראה השער היפה ביותר בקריירה שלי", באתר ‏מאקו‏, 4 באפריל 2018. שער המספרת של עטר, סרטון באתר יוטיוב (הקישור אינו פעיל, 12 ביוני 2023) דנה בהט, ‏שער השנה בעולם: רונאלדו ראשון, אלירן עטר רביעי, באתר ONE‏, 21 בדצמבר 2009
ליידיס & ג'נטלמן

"ליידיס & ג'נטלמן" הוא אלבום מחזמר משותף של הזמרים הישראליים שלומית אהרון וששי קשת. את האלבום הוציאה לאור בשנת 1998 חברת התקליטים הד ארצי. הוא כולל גרסאות כיסוי לשירים מוכרים שהועלו על במות תיאטראות ברודוויי. האלבום ליידיס & ג'נטלמן באתר ספוטיפיי האלבום ליידיס & ג'נטלמן באתר אפל מיוזיק שלומית אהרון, ששי קשת – ליידיס & ג’נטלמן, סטריאו ומונו
אוסטריטה

אוסטריטה (באוקראינית: Острица, ברומנית: Ostrița) הוא כפר הנמצא במחוז צ'רנוביץ שבאוקראינה. במפקד האוכלוסין שנערך באימפריה האוסטרו-הונגרית ב-1900 נמנו בכפר 2,123 תושבים. ב-1914, בראשית ימיה של מלחמת העולם הראשונה, נכנס צבא האימפריה הרוסית לכפר וחולל בו הרס רב. Gemeindelexikon Der Im Reichsrate Vertretenen Königreiche und Länder: Bukowina, Wein, 1907, z. 4 (בגרמנית) תיאודור לביא, פנקס הקהילות, רומניה, כרך שני, ירושלים: יד ושם, 1980, עמ' 428
סלטין

סלטין (באוקראינית: Селятин, ברומנית: Seletin) הוא כפר הנמצא במחוז צ'רנוביץ שבאוקראינה. בשנת 1900 נמנו בכפר 4,578 תושבים. במהלך מלחמת העולם השנייה, עם כניסת הכוחות המזוינים של רומניה לכפר, נרצחו שם עשרים יהודים. הרב הראשי של העיר, יהושע פרנקל, עונה על ידי הרומנים עד שלבסוף נרצח על ידי משפחתו. וכפי שתיארה זאת אחת מבנות היישוב: ”החיילים הרומנים ציוו על הרב ועל השוחט לרקוד במרכז הכפר, ושאר היהודים הוכרחו למחוא כפיים”. יהודי הכפר גורשו לעיר הסמוכה רדאוץ ומשם לחוטין. ב-6 באוגוסט הגיעו יהודים מהכפר לגטו סקורני, ומשם המשיכו לטרנסניסטריה. ז'אן אנצ'ל, תולדות השואה - רומניה, ירושלים: יד ושם מדיה וקבצים בנושא סלטין בוויקישיתוף Gemeindelexikon Der Im Reichsrate Vertretenen Königreiche und Länder: Bukowina, Wein, 1907, z. 50 (בגרמנית) אנצ'ל, עמ' 1118 אנצ'ל, עמ' 698 תיאודור לביא, פנקס הקהילות, רומניה, כרך שני, ירושלים: יד ושם, 1980, עמ' 419 אנצ'ל, עמ' 564 אנצ'ל, עמ' 619
מפלגת האיכרים הלאומית

מפלגת האיכרים הלאומית (ברומנית: Partidul Național Țărănesc) הייתה מפלגה חקלאית שפעלה בממלכת רומניה. המפלגה נוסדה ב-1926, עקב מיזוג של שתי מפלגות רומניות, "המפלגה הלאומית הרומנית" ו"מפלגת האיכרים", שהשיגו את עיקר תמיכתן ברגאט ובבסרביה. מטרתו של האיחוד היה ליצור תחרות מול אחת המפלגות המשפיעות ביותר בפוליטיקה הרומנית, בשם המפלגה הלאומית ליברלית. אחד מראשי המפלגה היה יוליו מאניו, ובבחירות שנתקיימו ברומניה ב-1928 זכתה המפלגה בראשותו להישג גדול. מדיה וקבצים בנושא מפלגת האיכרים הלאומית בוויקישיתוף דוד שערי, יהדות בוקובינה בין שתי מלחמות העולם, תל אביב: המרכז לחקר התפוצות, 2004, עמ' 108
בית התיאטרון (צ'רנוביץ)

בית התיאטרון בצ'רנוביץ ממוקם בכיכר העירונית המרכזית בה. בית התיאטרון נוסד ב-1905, ביוזמה משותפת של גרמנים ויהודים. במהלך תקופת השלטון האימפריה האוסטרו-הונגרית בצ'רנוביץ, העלה התיאטרון הצגות בגרמנית. מדיה וקבצים בנושא בית התיאטרון בוויקישיתוף Das „deutsche“ Theater in Czernowitz, באתר "Universität Augsburg" (בגרמנית) Mariana Hausleitner, Transformations In The Relationship Between Jews And Germans In The Bukovina 1910–1940, in Jews and Germans in Eastern Europe, De Gruyter Oldenbourg, 2018, p. 201
גרמנים בוקובינאים

גרמנים בוקובינאים (בגרמנית: Bukowinadeutsche) הוא הכינוי לאוכלוסייה הגרמנית שהתגוררה במחוז בוקובינה, לאחר שסופח על ידי מלוכת הבסבורג ב-1776. הגרמנים הראשונים הגיעו לבוקובינה מאזורי באנאט ושוואביה. הגירתם לאזור הייתה בעידודם של השלטונות האוסטרים, שרצו ליישב בבוקובינה אוכלוסייה דוברת גרמנית, כדי להקל על השליטה בו. הגרמנים הבוקובינאים נאלצו לבסוף לעזוב את החבל ב-1940, בראשית מלחמת העולם השנייה, עקב רצונה של גרמניה הנאצית. The Germans from the Bukovina (באנגלית) The Bukovina Germans: A Community On The Verge Of Extinction, באתר "The Dockyards" (באנגלית) Comunități etnice din Bucovina – germanii, באתר "Arhiepiscopia Sucevei și Rădăuților" (ברומנית) Irmgard Hein Ellingson, The Bukovina Germans in Kansas: A 200 Year History of the Lutheran Swabians, Fort Hays State University, 1987 דוד שערי, יהדות בוקובינה בין שתי מלחמות העולם, תל אביב: המרכז לחקר התפוצות, 2004, עמ' 21 The Resettlement of the Buchenland Germans in Autumn 1940, באתר "Bukovina Society of the Americas" (באנגלית)
בורחה איגלסיאס

בורחה איגלסיאס קווינטס (בספרדית: Borja Iglesias Quintas; נולד ב-17 בינואר 1993) הוא כדורגלן ספרדי, המשחק בעמדת החלוץ בסלטה ויגו מהלה ליגה. איגלסיאס נולד בסנטיאגו דה קומפוסטלה שבגליסיה. איגלסיאס הצטרף לסלטה ויגו ב-9 ביולי 2013, חתם על חוזה לשנתיים עם אופציה לשלוש נוספות והחל לשחק בקבוצת המילואים של המועדון. ב-3 בינואר 2015 הוא ערך את הופעת הבכורה שלו בקבוצתו הראשונה ובלה ליגה, בהפסד 0–1 לסביליה. ב-11 בדצמבר 2016, לאחר שהבקיע צמד בהפסד 3–2 לקאודאל דפורטיבו, איגלסיאס הפך למלך השערים של סלטה ויגו ב' בכל הזמנים עם 53 שערים. ב-6 ביולי 2017 הושאל לריאל סרגוסה מהליגה הספרדית השנייה לעונה אחת. הוא כבש את שערו הראשון בקבוצה ב-27 באוגוסט בתיקו 1-1 נגד גרנדה. הוא סיים את העונה כמלך השערים המשותף עם 22 שערים ב-39 הופעות. ב-9 ביולי 2018 חתם איגלסיאס ל-4 שנים באספניול. הוא ערך את הופעת הבכורה שלו במועדון ב-18 באוגוסט, בתיקו 1-1 ביתי מול קבוצתו לשעבר, סלטה ויגו. בהופעתו השנייה כבש שער בכורה בקבוצה בניצחון 0–2 על ולנסיה. ב-14 באוגוסט 2019 עבר איגלסיאס לריאל בטיס, לאחר שחתם על חוזה ל-3 שנים תמורת 28 מיליון אירו. ארבעה ימים לאחר מכן ערך הופעת בכורה בקבוצה בהפסד 1–2 לריאל ואיאדוליד. ב-24 בספטמבר כבש שער בכורה בניצחון 1–3 על לבאנטה. ב-27 בינואר 2024 הושאל לבאייר לברקוזן עד לסוף העונה. ב-19 ביולי 2024 חזר לסלטה ויגו והושאל לעונה אחת. בספטמבר 2022, בגיל 29, ערך הופעת בכורה בנבחרת ספרד, בהפסד 1–2 לנבחרת שווייץ במסגרת ליגת האומות. ריאל בטיס גביע המלך הספרדי: 2021/22 באייר לברקוזן בונדסליגה: 2023/24 הגביע הגרמני: 2023/24 אישיים שחקן החודש בלה ליגה: אוגוסט 2022 מדיה וקבצים בנושא בורחה איגלסיאס בוויקישיתוף בורחה איגלסיאס, ברשת החברתית אינסטגרם בורחה איגלסיאס, באתר Transfermarkt בורחה איגלסיאס, באתר Soccerway בורחה איגלסיאס, באתר BDFutbol בורחה איגלסיאס, באתר WorldFootball.net בורחה איגלסיאס, באתר National Football Teams בורחה איגלסיאס, באתר FootballDatabase.eu RCD Espanyol - Notícies, www.rcdespanyol.com Europa Press, Borja Iglesias llega al Betis tras el pago de su cláusula al Espanyol, COPE, ‏14 בספטמבר 2019 (בספרדית)
הרסוולג

במיתולוגיה הנורדית, הְרֵסוֶולג (בנורדית עתיקה: Hræsvelgr "בולע גופות") הוא ענק בעל דמות נשר. הרסוולג מוזכר באדה הפואטית ובאדה הפרוזאית, אשר מתארות אותו כמקור של הרוח. באדה הפואטית, הרסוולג מוזכר בשיר "הבלדה של ואפת'רודניר", שנכתב במקור לפני התנצרות סקנדינביה ואיסלנד במאה ה-10. בשיר, האל אודין והענק ואפת'רודניר בוחנים כל אחד את חכמת השני באמצעות שאלת שאלות. תשע השאלות הראשונות של אודין מתעסקות בהיווצרות היקום. שאלתו התשיעית היא: ספר לי את הדבר התשיעי, ואתה, ואפת'רודניר, יודע, מהיכן באה הרוח אשר נושבת מעל הגלים אשר בני האדם לא רואים המקור בנורדית עתיקה Seg þú þat it níunda, alls þik svinnan kveða, ok þú, Vafþrúðnir, vitir, hvaðan vindr of kemr, svá at ferr vág yfir; æ menn han sjalfan of sjá ואפת'רודניר משיב לו: בולע הגופות [הרסוולג] שמו, היושב בקצה הרקיע, ענק, בצורת נשר, מכנפיו, אומרים שהרוח מגיעה מעל כל האנשים המקור בנורדית עתיקה Hræsvelgr heitir, er sitr á himins enda, jötunn í arnar ham; af hans vængjum kvæða vind koma alla menn yfir באדה הפרוזאית, שנכתבה במאה ה-13 על ידי סנורי סטורלוסון, הרסוולג מופיע בפרק "ההטעיה של גילבי", כאשר גילבי (שמכנה את עצמו בשם גאנגלרי), שואל את האר ("גבוה") מהיכן באה הרוח. גאנגלרי מוסיף שהרוח היא כזו חזקה שהיא מניעה ימים גדולים ומעוררת שרפות, אך למרות עצמתה היא בלתי נראית. הוא מסיק מכך שהיא נוצרת באורח פלא. האר משיב לו: "אני יכול לענות לך על זה בקלות. בקצה הצפוני של הרקיע יושב ענק בשם הרסוולג. יש לו צורה של נשר. וכשהוא מתחיל לעופף רוחות מופיעות תחת כנפיו." האר מצטט שירה אשר זהה לתשובתו של ואפת'רודניר לאודין באדה הפואטית. סנורי, שחי שנים רבות לאחר התנצרות עמו, הכיר את "הבלדה של ואפת'רודניר", וציטט את השיר, ומשם מקור הבית אשר האר מצטט ב"הטעיה של גילבי". ג'ון לינדו, Norse Mythology: A Guide to Gods, Heroes, Rituals, and Beliefs, אוניברסיטת אוקספורד, 2002, עמ' 181-182, 304-307 קרולינה לרינגטון, VAFTHRUDNIR’S SAYINGS, The Poetic Edda, Revised edition, אוקספורד, 2014, ISBN 978-0-19-967534-0. (באנגלית) סנורי סטורלוסון, תרגום: אנתוני פולקס, גילבוגינינג, Edda, [Reprint edition], לונדון: Everyman Paperbacks, 1995, עמ' 20, ISBN 0-460-87616-3
אדם דוריץ

אדם דוריץ (באנגלית: Adam Duritz; נולד ב-1 באוגוסט 1964) הוא מוזיקאי, כותב שירים, מפיק תקליטים ומפיק סרטים יהודי אמריקאי. קוריץ ידוע בתור סולן להקת הרוק Counting Crows, שבה הוא חבר, מייסד ומלחין ראשי מאז הקמתה ב-1991. הלהקה מכרה למעלה מ-20 מיליון תקליטים, הוציאה שבעה אלבומי אולפן שקיבלו תעודת זהב או פלטינה, והיו מועמדים לשני פרסי גראמי ופרס אוסקר. דוריץ הקליט חומרי סולו משלו ושיתף פעולה עם מופעים מוזיקליים אחרים. הוא גם ייסד שתי חברות תקליטים, E Pluribus Unum ו-Tyrannosaurus Records. עבודתו להלחין מוזיקה לקולנוע זכתה להכרה על ידי תעשיית המוזיקה, בעיקר עם פרס מ-BMI על כתיבת השיר "Accidentally in Love" עבור הסרט "שרק 2". מדיה וקבצים בנושא אדם דוריץ בוויקישיתוף אתר האינטרנט הרשמי של אדם דוריץ אדם דוריץ, במסד הנתונים הקולנועיים IMDb (באנגלית) אדם דוריץ, באתר AllMusic (באנגלית) אדם דוריץ, באתר MusicBrainz (באנגלית) אדם דוריץ, באתר Yandex.Music (ברוסית) אדם דוריץ, באתר Discogs (באנגלית) אדם דוריץ, באתר Songkick (באנגלית) אדם דוריץ, באתר Genius אדם דוריץ, באתר SecondHandSongs אדם דוריץ, באתר בילבורד (באנגלית) Counting Crows coming to the Holy Land, The Jerusalem Post | JPost.com, ‏2022-07-11 (באנגלית) Greene, Andy (25 בינואר 2019). "Counting Crows Finally Record Title Track to 'August and Everything After'". {{cite web}}: (עזרה) "Adam Duritz of Counting Crows readies for band's 25th anniversary tour". Las Vegas Review Journal. 7 ביולי 2018. {{cite web}}: (עזרה) "Counting Crows Sign With Capitol Records for New Studio Album". The Hollywood Reporter. 19 במאי 2014. {{cite web}}: (עזרה) "Gold & Platinum". RIAA. "Counting Crows". GRAMMY.com. 15 בפברואר 2019. {{cite web}}: (עזרה) "Counting Crows following a logical path in recordings". Canada.com. אורכב מ-המקור ב-9 בספטמבר 2014. נבדק ב-5 באוקטובר 2014. {{cite web}}: (עזרה) "Bio". Official Counting Crows website. Live Grey Bird Foundation. 2008. נבדק ב-14 בינואר 2009. {{cite web}}: (עזרה) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
סילייה קארינה מוטקה

סילייה קארינה מוטקה (בנורווגית: Silje Karine Muotka, בסאמית: Elle-Rávnná Eli Silje Karine; נולדה ב-12 באפריל 1975) היא פוליטיקאית נורווגית סאמית, ילידת צ'ירקנס(אנ'), שמכהנת מאז 21 אוקטובר 2021 כנשיאת הפרלמנט הסאמי של נורווגיה (נו'). היא מתגוררת באלטה (אנ') ומייצגת את מפלגת האגודה הלאומית הנורווגית של הסאמים (NSR). למוטקה תואר ראשון במשפטים ולימודי תרבות מאוניברסיטת טרומסה (נו'), ותואר שני בניהול ואדמיניסטרציה מבית הספר למנהל עסקים באוניברסיטת נורד (אנ'). היא מתגוררת באלטה ומשמשת מנהלת פרויקטים באוניברסיטת טרומסה. מוטקה הייתה מעורבת בסוגיות בפוליטיקה הסאמית מאז נעוריה והחזיקה בתפקידים שונים בארגונים סאמים מאז שנות ה-90. היא נבחרה לראשונה לפרלמנט הסאמי בשנת 2009, כנציגה מן המחוז הצפוני, ומאז נבחרה שוב בשנים 2013, 2017 ו-2021. מוטקה הייתה חברת המועצה המושלת של הסאמי (נו') (הרשות המבצעת של הפרלמנט הסאמי) בשנים 2013–2016, 2017-2021. בפעם הראשונה שהצטרפה למועצה המושלת, בתור השרה לענייני תזונה וחינוך בין השאר, החליפה אותה בפרלמנט הסאמי אינגר אלין אוטסי שהייתה סגניתה. בבחירות 2017 לפרלמנט הסאמי, זכתה מפלגת NSR לשני נציגים מהמחוז הצפוני: מוטקה ועורך הדין נילס מיקלסן אוטסי. מפלגת NSR נכנסה למועצה המושלת בקואליציה עם מפלגת Muohtačálmmit, ומוטקה הפכה לשרה לענייני תזונה, קרקע, סביבה ומדיניות אזורית. בבחירות 2021 לפרלמנט הסאמי נבחרה מוטקה לנשיאת הפרלמנט הסאמי. 1993-1997: ממלאת מקום נציגה בפרלמנט הסאמי. 2009-2013: נציגה, ראש ועדת החינוך, המתבגרים והטיפוח וחברת ועדת ביקורת. 2013-2016: השרה לענייני תזונה וחינוך במועצה המושלת. 2016-2021: נציגה בפרלמנט הסאמי. 2021: נשיאת הפרלמנט הסאמי. 1995-1998: ראש ועדת הנוער במפלגת NSR. 1996-1999: חברת הנהלת המרכז ללימודים סאמיים, אוניברסיטת טרומסה. 2004-2005: ראש העמותה הסאמית של טרומסה. 2006-2008: ראש מפלגת NSR. 2008-2013: חברת דירקטוריון מירוץ המזחלות בפינמארק (נו'). 2012-2013: יו"ר דירקטוריון העמותה למען הסאמי באלטה. מוטקה נשואה ויש לה בת ובן. מדיה וקבצים בנושא סילייה קארינה מוטקה בוויקישיתוף סילייה קארינה מוטקה, ברשת החברתית אקס (טוויטר) Åse M. P. Pulk, Sametingsrådet - Sametinget : Silje Karine Muotka | Elle-Rávnná Eli Silje Karine, sametinget.no (בנורווגית ספרותית) Andreas Reitan, Sametingsvalget: - Kjempejobb i sørsamisk valgkrets, Nea Radio, ‏2021-09-15 (בנורווגית) Eilif Andreas Aslaksen, Silje Karine Muotka, NRK, ‏2009-06-17 (בנורווגית ספרותית) Åse M. P. Pulk, Sametingspresident Silje Karine Muotkas tale - Sametinget, sametinget.no (בנורווגית ספרותית) Ansvarsområdene til sametingsrådet - Sametinget, sametinget.no, ‏2021-10-27
אליפות אירופה בכדורסל עד גיל 16

אליפות אירופה בכדורסל עד גיל 16 היא תחרות כדורסל לנוער שהחלה בשנת 1971 ומאורגנת על ידי פיב"א אירופה. עד שנת 2003 האליפות נערכה כל שנה שנייה, אך משנת 2004 והיא מתקיימת מדי שנה. האליפות מהווה מוקדמות לגביע העולם בכדורסל עד גיל 17. האלופה הנוכחית (2022) היא ליטא. ישראל החלה להשתתף באליפות עוד משנתה הראשונה, והישגה המשמעותי ביותר היה המקום השלישי ב-1997. אתר האינטרנט הרשמי של אליפות אירופה בכדורסל עד גיל 16
עונת 1996/1997 בליגת המשנה ההולנדית

עונת 1996/1997 בליגת המשנה ההולנדית הייתה העונה ה-41 של ליגת המשנה ההולנדית, שהיא הליגה ההולנדית השנייה. בסיום עונה זו, מאסטריכט העפילה לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדות מליגת העל, גו אהד איגלס ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   נשארה בליגת העל   נשארה בליגת המשנה
אאוזואון קנדי

אֵאוֹזוֹאוֹן קָנָדִי (Eozoön canadense) הוא ממצא גאולוגי עשוי רבדים דקים של קלציט וסרפנטין, אשר התגלה בסלע פרקמבריוני בקנדה בשנת 1863, ונחשב, באותה תקופה, כמאובן הקדום ביותר של יצור חי. משמעות שמו, אשר ניתן לו על ידי הגאולוג ג'ון ויליאם דוסון שגילה אותו, היא שחר (מיוונית: Ἠώς, אאוס) בעל חיים (ζῷον, זואון) קנדי. האאוזואון הקנדי התגלה בסלע אבן גיר מותמר בקוט סן פייר בקוויבק שבקנדה. דוסון תיארו כחוריריות ענק וכינה אותו "אחת מאבני החן הבוהקות ביותר בכתר המדעי של הסקר הגאולוגי של קנדה". יחד עם זאת, מאז התערערה קביעתו של דוסון כי מדובר במאובן. מבני אאוזואון דומים נמצאו בגושי אבן גיר מותמרים שהתפרצו מהר הגעש וזוב, שם תהליכים פיזיקליים וכימיים בטמפרטורה גבוהה גרמו להיווצרותם. Rotional ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
סטיבן היידן

סטיבן היידן (באנגלית: Steven Hyden; נולד ב-7 בספטמבר 1977) הוא מבקר מוזיקה, סופר ומגיש פודקאסט אמריקאי. הוא המחבר של הספרים Your Favourite Is Killing Me (2016, העוסק ביריבויות בתולדות מוזיקת הפופ), Twilight of the Gods (2018, העוסק בהיסטוריה של הרוק הקלאסי), Hard to Handle (2019, נכתב בשיתוף עם סטיב גורמן על The Black Crowes) ו-This Isn't Happening (2020, העוסק ב-Kid A של רדיוהד). הוא מגיש את הפודקאסטים Indiecast (עם איאן כהן) ו-36 From the Vault (עם רוב מיטצ'ום) ובעבר הגיש את הפודקאסטים Rivals, Break Stuff: The Story of Woodstock '99 ו-Celebration Rock. הוא מבקר עבור Uproxx וכתב עבור The A.V. Club. סטיבן היידן נולד ב-7 בספטמבר 1977 בוויסקונסין. הוא סיים את לימודיו בבית הספר התיכון אפלטון איסט, ולאחר מכן למד באוניברסיטת ויסקונסין-או קלייר בשנת 2000. היידן נשוי, ומתגורר במיניאפוליס. סטיבן היידן, ברשת החברתית אקס (טוויטר) UPROXX, UPROXX (באנגלית אמריקאית) The A.V. Club | Pop culture obsessives writing for the pop culture obsessed., The A.V. Club (באנגלית אמריקאית) https://twitter.com/steven_hyden/status/905778201103912960, Twitter Shane Nyman, Beatles or Stones? Answer may say a lot about you, The Post-Crescent (באנגלית אמריקאית) Ann Devroy Fellows, Scholarships, Academics, Communication and Journalism, UW-Eau Claire, web.archive.org, ‏2013-11-23 Brett Michael DykesTwitter, UPROXX 20: Steven Hyden Still Reads Websites Even After They’ve Insulted Him, UPROXX, ‏2016-05-18 (באנגלית אמריקאית)
נקודת סאדאלה

נקודת סאדאלה או סאדאלה פוינט או נוס סאדאלה (באנגלית: Sadala Point; בבולגרית: нос Садала) היא לשון יבשה בחוף הדרום-מזרחי של האי רוברט באיי שטלנד הדרומיים, שבאנטארקטיקה. אורכה של לשון היבשה נקודת סאדאלה 500 מטרים, והיא בולטת לתוך מצר ברנספילד. נקודת סאדאלה ממוקמת 2.43 קילומטרים צפונית-מזרחית לקצה הדרום מזרחי של נקודת רוברט; נקודת סאדאלה ממוקמת 2.97 קילומטרים דרומית - דרום-מערבית מנקודת בטוליה; נקודת סאדאלה ממוקמת 4.8 קילומטרים דרומית - דרום-מערבית מנקודת קיצ'ן. אזור לשון היבשה מופה לראשונה על ידי סוקרים בולגרים בשנת 2008, ובשנית בשנת 2010. לשון היבשה נקראת על שם סאדאלה הראשון, מלך תראקיה (מלך בין השנים: 87 - 79 לפני הספירה). תצלום לוויין של אזור הנקודה, תוך סימון אתרים נוספים באזור באתר copernix
אליפות אירופה בשיט

אליפות אירופה בחתירה היא תחרות חתירה בינלאומית המאורגנת על ידי פדרציית החתירה הבין-לאומית. האליפויות החלו להתקיים בשנת 1893, כשנה לאחר הקמת פדרציית החתירה. האלפיות צברה יוקרה ופרסום עם השנים ואף החלה לארח מדינות מחוץ לאירופה. האליפות בוטלה במספר פעמים. בפעם הראשונה בשנים 1914–1919 לאור מלחמת העולם הראשונה. התחרות בוטלה שוב בשנים 1939–1946 בגלל מלחמת העולם השנייה. בשנים 1974–2006 האליפות האירופית לא התקיימה לאור קיומה של אלפיות העולם בשיט. האליפות האירופית חזרה להתקיים בשנת 2007 והתמקדה במדינות אירופה בלבד. המדינה שאירחה הכי הרבה את האליפות היא איטליה - 12 פעמים. מדיה וקבצים בנושא אליפות אירופה בשיט בוויקישיתוף אתר האינטרנט הרשמי של אליפות אירופה בשיט
מפל דטיפוס

מפל דטיפוס (באיסלנדית: Dettifoss) הוא מפל הנמצא בצפון-מזרח איסלנד על תוואי הנהר יוקולסאו אאו פיולום (Jökulsá á Fjöllum). מקור מימי הנהר והמפל הוא הקרחון הגדול ביותר באיסלנד – ואטנאיוקול (Vatnajökull). רוחב המפל הוא 100 מטרים וגובהו 44 מטר. המפל הוא הגדול באיסלנד מבחינת הספק (ספיקת המים מוכפלת בגובה הנפילה), והשני באירופה, אחרי מפלי הריין . הספיקה הממוצעת שלו היא 193 מטר מעוקב בשנייה, ומשתנה בתלות בעונת השנה ובקצב הפשרת הקרחון בקיץ. ליד מפל דטיפוס ישנו מפל נוסף הקרוי סלפוס (Selfoss). הפארק הלאומי Jökulsárgljúfur נמצא 15 ק"מ צפונית למפל. כביש 864 יוצא מכביש 85 מכיוון צפון או מכביש 1 בחלק הדרומי. זהו כביש עפר המתאים לכל סוגי הרכבים. מהירות הנסיעה תלויה בתנאי הכביש שמשתנים בכל פעם. כביש 864 נסגר בזמן החורף עקב שלג או בוץ רטוב ונפתח מחדש בתחילת הקיץ לקראת סוף מאי. כביש 862 הוא דרך סלולה לבאים מדרום. הדרך נוחה ומגיעה על למפל דטיפוס. מהמפל וצפונה לעמק אסבירגי זו דרך עפר המתאימה לרכב 4X4 בלבד ופתוחה במהלך הקיץ בלבד. כביש 862 (גם הקטע הסלול) סגור בזמן החורף בין ינואר ועד אפריל בשל שלג שנערם. מפל דטיפוס שעל נהר יוקולסאו אאו פיולום מדיה וקבצים בנושא מפל דטיפוס בוויקישיתוף נתוני מפל דטיפוס, באתר World Waterfall Database (באנגלית) מפל דטיפוס, באתר אנציקלופדיה בריטניקה (באנגלית) מפל דטיפוס – Dettifoss, באתר ANOTHER ICELAND ערך זה הוא קצרמר בנושא גאוגרפיה של איסלנד ובנושא גופי מים. אתם מוזמנים לתרום לוויקיפדיה ולהרחיב אותו.
סיינפלד (פירושונים)

האם התכוונתם ל... סיינפלד – קומדיית מצבים אמריקאית ג'רי סיינפלד – קומיקאי, תסריטאי ושחקן אמריקאי, כוכב הסדרה "סיינפלד" ג'רי סיינפלד (דמות) – הדמות הראשית בסדרה "סיינפלד" סיינפלד (תרגיע) (אנ') – פרק בעונה השביעית של הסדרה "תרגיע"
אאנדה

אֵאַנְדָה (בריבוי: אוֹמָאַנְדָה) היא קלאן הנוהג לפי ייחוס מטריליניאלית בשבטי בנטו בדרום-מערב אפריקה, אשר לפיה אדם יורש נכסים שאינם בעלי קדושה דתית, ובפרט מקנה, לפי הייחוס האימהי שלו, למשל מדודיו מצד האם. בקרב שבטים אחדים גם חל איסור חיתון בין אנשים מאותה אאנדה. שיטה זו היא חלק משיטת ייחוס דו-צדדית, המתקיימת לצד האוֹרוּזוֹ, קלאן הנוהג לפי ייחוס האב ומקנה מעמד דתי ופוליטי, כמו גם קובע את מקום המגורים. Gordon D. Gibson, Double Descent and Its Correlates among the Herero of Ngamiland, American Anthropologist הסבר על המונח ערך זה הוא קצרמר בנושא אנתרופולוגיה ובנושא אפריקה. אתם מוזמנים לתרום לוויקיפדיה ולהרחיב אותו.
מקסימיליאנו קופרייה

מקסימיליאנו קופרייה (בצרפתית: Maximiliano Caufriez; נולד ב-16 בפברואר 1997 במונס שבבלגיה) הוא כדורגלן בלגי המשחק בעמדת הבלם בקבוצת ולנסיה. קופרייה גדל במחלקות הנוער של מונס, אנדרלכט, סטנדרד לייז' וואסלנד-בוורן. ב-9 באפריל 2016 ערך קופרייה את הופעת הבכורה שלו בקבוצה הבוגרת של ואסלנד-בוורן, בתיקו 0-0 נגד מוסקרון במסגרת ליגת העל הבלגית לעונת 2015/2016. ב-16 באפריל הבקיע את שער הבכורה שלו במועדון, בהפסד 3-2 לקורטרייק במסגרת הליגה. בסך הכל ערך 97 הופעות ליגה במדי המועדון, בהן הבקיע שני שערים. ב-11 בספטמבר 2020 חתם קופרייה בסנט טרוידן מליגת העל הבלגית. ב-3 באוקטובר ערך את הופעת הבכורה שלו במועדון, בתיקו 0-0 נגד קורטרייק במסגרת המחזור השמיני בליגה לעונת 2020/2021. ב-19 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-17 בליגה. בסך הכל ערך 24 הופעות ליגה במדי המועדון, בהן הבקיע שער אחד. ב-29 באוגוסט 2021 חתם קופרייה בספרטק מוסקבה מליגת העל הרוסית. ב-11 בספטמבר ערך את הופעת הבכורה שלו במועדון, בניצחון 3-2 על חימקי במסגרת המחזור השביעי בליגה לעונת 2021/2022. בסך הכל ערך 17 הופעות ליגה במדי ספרטק מוסקבה בעונתו הראשונה במועדון, וזכה עמה בגביע הרוסי. ב-29 באוגוסט 2022, הושאל לעונה אל קלרמון פוט מהליג 1, בסיום העונה חתם בקבוצה האופן קבוע. ב-29 באוגוסט 2024, הושאל אל ולנסיה מהלה ליגה. ספרטק מוסקבה הגביע הרוסי (1): 2021/2022 מדיה וקבצים בנושא מקסימיליאנו קופרייה בוויקישיתוף מקסימיליאנו קופרייה, ברשת החברתית אינסטגרם מקסימיליאנו קופרייה, באתר Transfermarkt מקסימיליאנו קופרייה, באתר Soccerway מקסימיליאנו קופרייה, באתר WorldFootball.net מקסימיליאנו קופרייה, באתר FootballDatabase.eu Максимилиано Кофрие — новый игрок «Спартака» באתר הרשמי של ספרטק מוסקבה, 29 באוגוסט 2021 (ברוסית)
לאהוב יותר

"לאהוב יותר" הוא אלבום האולפן השלישי של הזמרת הישראלית שלומית אהרון. את האלבום הוציאה לאור בשנת 2000 חברת התקליטים הד ארצי. הוא הופץ בפורמט אחד בלבד, תקליטור (CD), בקטלוג 64152. בין שיריו שזכו להצלחה בישראל נמנים "מה שיהיה", שכתב אהוד מנור והלחין ירוסלב יעקובוביץ' ו"בלי די ובלי אולי". בנוסף, נכלל באלבום שיר בעל כותרת באנגלית, "WWW.Love". שנכתבו על ידי רביב יצחקי והולחנו על ידי ירוסלב יעקובוביץ Shlomit Aharon – לאהוב יותר, דיסקוגס